बिलाड़ा. तालाब की ढाणी सिंधीपुरा के पास रविवार शाम को युवक को पेड़ पर उलटा लटकाकर मारने का मामला बिलाड़ा थाना में दर्ज किया गया। एक दर्जन से ज्यादा लोगों के खिलाफ मामला दर्ज किया गया। सोमवार को शव का मेडिकल बोर्ड से पोस्टमार्टम करवा शव परिजनों को सौंपा गया।
थानाधिकारी घेवरसिंह गुसाईवाल ने बताया कि तालाब की ढाणी सिंधीपुरा तहसील पीपाड़ शहर निवासी अलारख खां पुत्र इस्माइल खां ने मामला दर्ज कर बताया कि 5 मार्च को मेरा भतीजा हाजी खां (28)पुत्र रमजान खां निवासी तालाब की ढाणी बगड की वाला अपनी मोटर साइकिल लेकर घरेलू कार्य के लिए पीपाड़ शहर की ओर जा रहा था। तभी मेहरू खां, ऐहमदीन खां, हकीम खां पिसरान अलादीन खां, अल्लानूर पुत्र सोमू खां, जमाल खां, इब्राहीम खां पिसरान उस्मान खान, अल्लानूर पुत्र जमाल खां, सत्तार खां पुत्र गफूर खां, नसीर खां पुत्र सत्तार खां, सुबान खां पुत्र हाजी खां निवासी रईया नगर बोयल व शालू खां पुत्र भीके खां, जब्बार खां पुत्र नसीर खां, जमाल खां पुत्र रमजान खां निवासी चांद खां की ढाणी रिया सेठा की एक राय होकर मेरे भतीजे को जान से मारने की नियत से लाठी, लगीयां से लैस होकर मेरे भतीजे को जाते हुए को आडे फिर कर घेर लिया तथा उसे पकड़ कर उसके हाथ व पैर रस्सी से जबरदस्ती बांध दिए तथा रस्सी से उसको उलटा लटका कर बबूल के पेड़ पर लटका दिया। बाद में लाठी व लगीए से सैकड़ों वार करके जान से मार दिया। इस दौरान बीच बचाव करने आए लोगों को भी धमकियां दी। आरोपियों के जाने के बाद पुलिस को सूचना दी। पुलिस ने मौके पर पहुंचकर हाजी खां को कापरड़ा अस्पताल लेकर आए। यहां से बिलाड़ा रैफर किया गया। गंभीर घायल होने पर हाजी खां की रास्ते में ही मौत हो गई। पुलिस ने मामला दर्ज कर जांच शुरू कर दी है।
hin_Deva hin_Deva